זעם

זעם:

משני צורה על סוגיהם השונים הם יצורים פראיים מטבעם. תכונת הזעם (Rage) מודדת את הכוח הפראי אשר עצור בתוך הדמות. ככול שיש בדמות יותר זעם, כך חזק הצד הפראי שבה וקשה לה לשלוט ולהחביא אותו. דירוג הזעם הקבוע היא תכונה אשר נעה בין 0 ל- 10, לכל דמות יש מאגר של נקודות זעם זמניות אשר במצב בסיס זהה לדירוג הזעם הקבוע.

על מה מקבלים נקודות זעם זמניות

הדמות מקבלת נקודת זעם זמנית בכל פעם שמתקיים אחד מהתנאים הבאים:

1) סופגת עלבון עמוק וצורב - נתון לשיקול השחקן והמנחים.

2) כל פעם שחבר להקה נפגע.

3) רואה איום ודאי מוחשי ומידי למשהו אשר יקר במיוחד לליבה. - נתון לשיקול השחקן והמנחים.

4) פגיעה קשה במשהו אשר יקר במיוחד לליבה של הדמות - נתון לשיקול השחקן והמנחים.

5) הדמות מחדשת מספר נקודות זעם, עד לרמה של הדירוג הקבוע שלה, כאשר היא מייללת לירח בפעם הראשונה בכל לילה. המספר משתנה בהתאם למצב הירח. 1 לירח חדש, 2 לירח חצוי, 3 לירח כמעט מלא ו- 4 לירח מלא. היללה לוקחת פעולה.

6) קבלת נזק מכסף.

7) תיסכול מתמשך - נתון לשיקול לדעתם של השחקן והמנחים. הכלל מנחה הוא: אם בתחילה לא תצליח, נסה שנית. אם בשנית לא תצליח, נסה פעם שלישית. אם בשלישית לא תצליח, תתעצבן.

שימושים עבור זעם

אלו השימושים עבור נקודות זעם זמניות -

1) ניתן גם להשתמש בנקודת זעם על מנת לשנות צורה באופן מידי ומבלי לבזבז על כך פעולה.

2) אם הדמות הגיעה למצב הלם, ניתן להשתמש בנקודת זעם על מנת לפעול כרגיל.

3) ניתן לבזבז נקודת זעם זמנית על מנת לקבל עוד פעולות ביחס של 1:1. פעולות אלו יתרחשו בסוף התור, לאחר שכל שאר הנוכחים פעלו.

4) ניתן להשתמש בזעם על מנת להוריד מחסרי כאב ביחס ל 1:1. כלומר, אם לדמות יש מחסר 2 למאגר הקוביות שלה, היא יכולה להשתמש

הבהרה חשובה:

לא ניתן להשתמש בנוסיס וזעם באותו התור.

גלגולי פרנזי:
בפעם הראשונה בכל תור שהדמות מקבלת זעם או משתמשת בזעם, על השחקן לגלגל את הגבוה מבין דירוג הזעם הזמני והקבוע שלו. דירוג הקושי של הגלגול נקבע על פי מולד הירח, ראה נספח. את ההצלחות זוכר השחקן שומר בצד, וכל פעם שהשחקן אמור לגלגל זעם שוב הוא מוסיף הצלחה אחת לסכום. ברגע שהשחקן מגיע ל4 הצלחות, השחקן יכול לבחור או לשלם כוח רצון, לאבד פעולה ולאפס את ההצלחות, או להיכנס לפרנזי. כל תור ההצלחות מתאפסות מעצמן.

פרנזי

בתוך נפשו של כל גארו יש מאבק מתמיד בין בן אנוש שקול לבין חיה פראית ואינסטינקטיבית. עוצמת הצד החייתי נמדדת ע"י תכונת הזעם ואילו הצד האנושי נמדד על ידי תכונת כוח הרצון. כאשר יש בדמות יותר זעם מכוח רצון הצד החייתי בולט יותר. במצב זה הדמות תילחם בכל דבר שנראה מאיים ואיננו חלק מהלהקה שלה או לחליפין תברח בכל המהירות האפשרית.

ת'ראל: אם לשחקן יצא 6 הצלחות או יותר בגלגול הזעם, הוא נכנס לפרנזי מתולע. בפרנזי זה הדמות תוקפת גם את חברים הלהקה שלה, ולא ניתן לבזבז כוח רצון על מנת לצאת ממנו.

יכולות הדמות בפרנזי

בכל תור בו הדמות בפרנזי היא מקבלת אוטומטית נקודה אחת של זעם כל עוד יש בסביבתה מקור איום פוטנציאלי.

הדמות משתמשת בנקודה אחת לפחות בכל תור בו היא בפרנזי, הפרנזי לא נפסק כאשר נגמרות לדמות נקודות הזעם, רק כאשר היא לא יכולה לחוש יותר איומים ומספר נקודות הזעם ירד מתחת לדירוג כוח הרצון.

כאב לא מפריע לדמות בכלל כאשר היא בפרנזי והיא לא מקבלת מחסרים.

הקללה

לא קל להיות גארו והסיבה נעוצה בעיקר בפראיות הזאת אשר עצורה בתוכם. בני אנוש רגילים אשר באים במגע קבוע עם הדמות יכולים לחוש את הפראיות הזאת בתת מודע שלהם גם אם לעולם לא ילמדו על הצד העל טבעי של הדמות. בהתחלה אין לכך שום השפעה, מאוחר יותר הם חושבים שיש משהו מושך או מעורר הערצה בגארו אבל לבסוף הקללה מרימה את ראשה ובן האדם מתחיל לחשוש מהדמות ומהר מאוד גם לשנוא אותה. ככול שלדמות יש יותר זעם, זה קורה מהר יותר, ככול שלדמות יש פחות כוח רצון, הקללה מתבטאת באופן חזק יותר.

הגבלות על שימוש בזעם:

לא ניתן להשתמש ביותר זעם ממחצית מדירוג הזעם הקבוע של הדמות, מעוגל כלפי מעלה, בשביל פעולות נוספות.
על כל פעולה נוספת שהדמות עושה מעבר לנמוך מבין דירוגי הזריזות והתחכום שלה, הדמות תקבל תוספת של 3 לדירוגי הקושי של פעולות אלו. במידה והדמות בפרנזי, לא מתייחסים לדירוג התחכום.